<?xml version='1.0' encoding='UTF-8'?>
<song version="1.0"><lyrics><verse label="1" type="v"><![CDATA["Ma tulen taevast ülevalt, häid sõnumeid toon teile sealt"
Nii ütles ingel rõõmuga ja karjastele kuulutas:]]></verse><verse label="2" type="v"><![CDATA["Üks laps on täna sündinud, kui ammust ajast tõotatud.
See ilus püha lapsuke on rõõmustaja kõigile.]]></verse><verse label="3" type="v"><![CDATA[See on see Issand Jeesus Krist, kes tahab päästa hädalist
See on see Õnnistegija, kes teidki patust lunastab.]]></verse><verse label="4" type="v"><![CDATA[Kõik õnne saate Tema käest, mis Jumal pakkund igavest,
sest võite Tema läbi ka nüüd taevariigi pärida.]]></verse><verse label="5" type="v"><![CDATA[Ka pange märki tähele: te sõimes mähkmeist leiate
seal vaeses laudas magamas maailma Õnnistegija."]]></verse><verse label="6" type="v"><![CDATA[Nüüd läki suure rõõmuga koos karjastega vaatama,
mis Jumal meile kinkinud, kes meile taevast saadetud.]]></verse><verse label="7" type="v"><![CDATA[Oh, ole terve tulemast, mind patust mitte põlgamast!
Mind tulid hädas aitama. Kuis mõistan küll Sind tänada!]]></verse><verse label="8" type="v"><![CDATA[Sa tegid kõik hea meelega ja mina pidin nägema,
et au ja rikkus ilma sees ei maksa midagi Su ees.]]></verse><verse label="9" type="v"><![CDATA[Oh võta, armas Jeesuke, mu süda sängiks endale!
Oh võta temas hingata, et mina Sind ei unusta!]]></verse><verse label="10" type="v"><![CDATA[Nüüd Jumalale ülistust ma laulan südamest ja suust
ning ühes ingli kooriga ma Jeesust kiidan lõpmata.]]></verse></lyrics></song>